Tleviaza

Tleviaza () – upė Kanados šiaurėje, Manitoboje ir Nunavute. 

Nors kai kuriuose šaltiniuose nurodoma, kad upė išteka iš Niueltino ežero, Kanados vietovardžių duomenų bazėje nurodoma, jog upė prasideda Snaiderio ežere, esančiame šiaurės vakarų Manitoboje."Thlewiaza River". Canadian Geographical Names Database. Nuoroda tikrinta 2021-03-08. Toliau upė teka į šiaurės rytus, prateka Kasmere ežerą ir įteka į Niueltino ežerą pietvakariniame jo pakraštyje. Nunavute ištekėjusi iš Niueltino ežero (šiaurinio pakraščio), 275 km teka į rytus, prateka Edehon bei Ranger Seal ežerus; įteka į Hadsono įlanką. Upės baseino plotas – 64 399,6 km².Hoekstra, Aryen Y.; Mekonnen, Mesfin M.; Chapagain, Ashok K.; Mathews, Ruth E.; Richter, Brian D. (2012). "Global Monthly Water Scarcity: Blue Water Footprints versus Blue Water Availability" (PDF).

Indėnai čipevainai upę vadina Łuazedes, o tai reiškia „mažųjų žuvų upė“Henderson, Bob (2005). Every Trail Has a Story: Heritage Travel in Canada. Natural Heritage/Natural History Inc. p. 65. ISBN 9781554881581.Chipewyan Dictionary (PDF). South Slave Divisional Education Council. 2012. p. 115. ISBN 978-0-9878616-0-3. (užuomina į tai, kad upėje gausu kiršlių).Layman, Bill (October 6, 2016). "Nu-thel-tin-tu-eh and the Thlewiaza River: The Land of the Caribou Inuit and The Barren Ground Caribou Dene ". Nuoroda tikrinta 2021-03-08. Inuitai Tleviazą vadina „didžiąja upe“; šia upe jie keliauja į žemyno gilumą, kur spąstais gaudo poliarines lapes ir medžioja karibu. Edehon ežere buvo pastebėti paprastieji ruoniai, be to, būta pranešimų, kad šios rūšies ruoniai pastebėti ir toliau aukštupyje esančiame Niueltino ežere.Beck, Brian; Smith, Thomas G.; Mansfield, Arthur W. (1970). "Occurrence of the Harbour Seal, Phoca vitulina, Linnaeus in the Thlewiaza River, N.W.T." The Canadian Field-Naturalist. 84: 297–300.

Pirmieji upę 1912 m. ištyrinėjo Ernest Oberholtzer bei Billy Magee, odžibvių traperis. Carroll, Patrick (2001). "Review: The Oberholtzer Foundation, Toward Magnetic North: The Oberholtzer-Magee 1912 Canoe Journey to Hudson Bay". Manitoba History. 41. Upės apylinkėse nuolatinių gyvenviečių nėra.Arctic Land Use Research Program 1978: A Survey of the Fisheries Resources of the Kazan Upland (southeastern District of MacKenzie, Southern District of Keewatin, NWT) (Report). Indian and Northern Affairs Canada. 1979. p. 8. ISBN 9780662105107.

 Išnašos 

Kategorija:Kanados upės